OzLabs/hebrew-wiki-articles huggingface dataset:
דנבולה

דנבולה או β באריה (נקרא גם גליזה 448 או LHS 2462) הוא הכוכב השלישי בבהירותו בקבוצת הכוכבים אריה ומייצג את זנבו. שמו של הכוכב הוא שיבוש של שמו בערבית ذنب الاسد - דנב אל-אסד, כלומר זנב האריה. למרות שהוא פחות בהיר מהכוכב γ באריה הוא קיבל את ציון באייר β באריה.

==תכונות==
דנבולה הוא כוכב צעיר יחסית לשמש שגילו מוערך במאות מיליוני שנים בלבד. זהו כוכב הסדרה הראשית מסוג ספקטרלי A3 V, צבעו לבן - כחלחל ועוצמת ההארה שלו היא פי 12 משל השמש. תכונותיו דומות לשל אלטאיר, אך מרחקו יותר מכפול, כ-36 שנות אור לעומת מרחק של 16 שנות אור לאלטאיר, ולכן בהירותו נמוכה בהרבה, כרבע משל אלטאיר.

עוצמת ההארה של דנבולה משתנה במעט מאוד במחזוריות של מספר שעות במנגנון דומה לזה של δ במגן, אך ההשתנות קטנה מכדי להיות מורגשת וניתן להבחין בה רק באמצעות מכשירי מדידה רגישים. את הכוכב מקיפה דיסקת אבק קר (כ-120 קלווין) הפולטת קרינה בתחום התת-אדום, בדומה לכוכבים צעירים דומים כמו וגה או β בכן-ציור. בשל כך ובשל מרחקו הקטן יחסית, מהווה הכוכב מטרה לחקר תהליכי היווצרות כוכבי לכת.

==קישורים חיצוניים==
* [http://stars.astro.illinois.edu/sow/denebola.html דנבולה באתר של ג'ים קלר]
* [http://www.solstation.com/stars2/denebola.htm דנבולה ב-Solstation]
* 

==הערות שוליים==

קטגוריה:כוכבי הסדרה הראשית מסוג A
קטגוריה:קבוצת הכוכבים אריה
קטגוריה:קטלוג גליזה
קטגוריה:קטלוג לויטן
אלי שוורץ

אלי שוורץ (נולד ב-1950) הוא רופא ומדען ישראלי, ממפתחי ומובילי תחום רפואת המטיילים והרפואה הטרופית בארץ. שוורץ ידוע בתחומו בעולם ונמצא בצמרת הארגונים העולמיים העוסקים בתחומים אלו. לשעבר מנהל המרכז לרפואת מטיילים ומחלות טרופיות במרכז הרפואי שיבא.

==ביוגרפיה==
שוורץ נולד בירושלים וסיים את לימודי הרפואה שלו באוניברסיטת תל אביב. עם תום לימודיו נסע ללונדון ללמוד בבית הספר להיגיינה ורפואה טרופית, שם קיבל תעודת DTM&H. לאחר מכן בילה שנתיים בנפאל שם התמקצע בתחום הרפואה הטרופית. שוורץ פרסם למעלה ממאתיים מאמרים מדעיים בתחום התמחותו.

שוורץ הוא בנו של משה שוורץ ואחיו של יוסף שורץ.

==איגודים מקצועיים==
שוורץ משמש כנשיא האגודה הישראלית לפרזיטולוגיה, פרוטוזואולוגיה ומחלות טרופיות., כיהן כנשיא האגודה הבין-לאומית לרפואת מטיילים של אזור אסיה והפסיפיק (APTHS) וחבר מייסד של האגודה הבינלאומית לרפואת מטיילים (ISTM) בעבר אף כיהן כראש ועדת החינוך המקצועי בה. כיום הוא חבר בשתי ועדות באגודה: ועדת תו מבחן ידע וועדת הכשרה מקצועית וחינוך. כמו כן הוא חבר המערכת של כתב העת לרפואת מטיילים (JoTM).
ברשת הבקרה המשותפת ל-ISTM ולמרכז לבקרת מחלות ומניעתן (CDC) הנקראת GeoSentinel, שוורץ הוא מנהל אזור ישראל.

==פעילויות נוספות==
שוורץ משמש כיועץ למשרד החוץ ולממשלות במדינות טרופיות. במסגרת זו טיפל בין היתר בחיילי או"ם באנגולה, במנהיג אריתריאה ובנפגעי רעש האדמה בהאיטי, פעילויות אשר היה בהן ערך דיפלומטי בנוסף לרפואי.
כמו כן הוא משמש כמנהל פורום רפואת מטיילים באתר ynet. וכמנהל מרפאת המטיילים "מעוז" בירושלים.

==ספרים==
*אלי שוורץ ואורנה שץ-אופנהיימר, נוסע סמוי: סיפוריהם של נוסעים ושל מחלות טרופיות נלוות, תל אביב: רמות, 2009.
* אלי שוורץ וסטפן ברגר, מדריך הבריאות למטייל הישראלי בעולם, הוצאת פרולוג, 2004.
<div style="direction: ltr;">
*Eli Schwartz (ed.), Tropical Diseases in Travelers, NY: John Wiley and Sons, 2009, .
* Annelies Wilder-Smith, Eli Schwartz, Marc Shaw (ed.), Travel Medicine: Tales Behind the Science, NY: Elsevier, 2008, .
</div>

==קישורים חיצוניים==

* [https://www.sheba.co.il/%D7%A4%D7%A8%D7%95%D7%A4_%D7%90%D7%9C%D7%99_%D7%A9%D7%95%D7%95%D7%A8%D7%A5 אלי שוורץ], באתר ֿהמרכז הרפואי ע"ש חיים שיבא - תל השומר
* [https://eng.sheba.co.il/webfiles/fck/files/publication%20PDF%282%29.pdf קורות חיים מקוצרים של שוורץ] 
* [https://www.youtube.com/watch?v=Cuqih5l2XoI שוורץ בסרטון אודות מלריה], ערוץ המילון הרפואי בווידאו בהנחיית פרופ' רפי קרסו, יוטיוב
* [https://www.youtube.com/watch?v=-9RIElU9WNQ שוורץ בתוכנית ״המוסף״ בערוץ 1], אודות מחלת גבהים
* אלי שוורץ, [http://lib.cet.ac.il/Pages/item.asp?item=3972 בילהרציה: טפיל של מים מזוהמים], באתר הספרייה הווירטואלית של מט"ח
* 

==הערות שוליים==

קטגוריה:בעלי תואר דוקטור לרפואה מאוניברסיטת תל אביב
קטגוריה:רופאים ישראלים
קטגוריה:מדענים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי ע"ש חיים שיבא - תל השומר
קטגוריה:ישראלים שנולדו ב-1950
יעקב בר יוסף הרופא

הרב יעקב בן רבי יוסף הרופא (נפטר בבגדאד בו' בתשרי תרי"ב, 1851) היה דיין ופוסק מפורסם בבגדאד, חיבר חיבורים תורניים רבים. היה תלמידם המובהק של רבי משה חיים ושל רבי ראובן בן רבי דוד נאווי. תלמידו המפורסם היה הרב עבדאללה סומך.

יעקב בר יוסף נפטר ממחלה, ונקבר בחצר קברו של יהושע בן יהוצדק כהן-גדול, שלפי המסורת קבור בבגדאד.

אחת מבנותיו, הרבנית אסתר, נישאה לרב משה שמאש, לימים רבה הראשי של קהילת עיראק.

==חיבוריו==
* שמן הטוב - שיטה של מסכת ביצה.
* נאוה תהלה - דרושים על ספר תהילים.
* שיר חדש - פירוש על שיר השירים.
* חלק יעקב - דרושים על התורה.
* אהל יעקב - מערכות.
* שאל יעקב - שו"ת.
* ספר המנהגים- על מנהגי בגדאד.

==לקריאה נוספת==
*אברהם בן-יעקב, תולדות הרב עבדאללה סומך, ירושלים, תש"ט.

==קישורים חיצוניים==
* 

==הערות שוליים==

קטגוריה:רבנים אורתודוקסים
קטגוריה:רבנים עיראקים
קטגוריה:מחברי ספרי שו"ת
קטגוריה:בגדאד: רבנים
קטגוריה:נפטרים ב-1851
עוזי רוזן (קצין משטרה)

עוזי רוזן (נולד ב-21 בנובמבר 1953) הוא ניצב בדימוס במשטרת ישראל, בתפקידו האחרון עמד בראש אגף קהילה ומשמר אזרחי.

רוזן השתחרר מצה"ל בשנת 1975 ובשנת 1979 התגייס למשטרת ישראל. בעל תואר ראשון בפילוסופיה מחשבת ישראל מאוניברסיטת בן-גוריון ותואר שני בחינוך.

במהלך שירותו במשטרה שימש בתפקידי סיור ומודיעין במחוז דרום, הראשון שבהם כמפקד בסיס הפעלה בבאר שבע, ומאוחר יותר מונה למפקד תחנת ערד, מפקד תחנת עיירות בבאר שבע ומפקד תחנת באר שבע. לאחר מכן מונה לקצין המבצעים בנפת הנגב, סגן מפקד מרחב נגב, מפקד ימ"ר דרום ומפקד מרחב לכיש. רוזן שירת כמפקד המכללה לקצינים בכירים ולאחר מכן שב למחוז הדרום כסגן מפקד המחוז וכיהן בתפקיד במהלך תוכנית ההתנתקות. 

במאי 2007 הועלה לדרגת ניצב ומונה לראש אגף קהילה ומשמר אזרחי. במאי 2010 פרש מהשירות במשטרה. 

קטגוריה:ניצבי משטרת ישראל
קטגוריה:מפקדי המשמר האזרחי
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1953
קבוצת רדיושק

קבוצת רדיושק (אנגלית: Team RadioShack) היא קבוצת אופניים אמריקאית, שהייתה קיימת בשנים 2009-2011 והשתתפה בשנים אלו בסבב ה-UCI ProTour.

==היסטוריה==
ההכרזה על הקמת הקבוצה פורסמה ב-23 ביולי 2009, לאחר הטור דה פראנס. חברת רדיושק, יצרנית אלקטרוניקה גדולה, הייתה נותנת החסות הרשמית והעיקרית לקבוצה, בראשות המנהל הספורטיבי יוהאן ברוינל והרוכב לאנס ארמסטרונג. נותני החסות הנוספים לקבוצה היו יצרנית האופניים טרק ויצרנית ציוד הספורט נייק. הקבוצה קידמה את קרן ארמסטרונג למלחמה בסרטן ואת צמיד Livestrong. בין הרוכבים המפורסמים בקבוצה בלטו: לאנס ארמסטרונג, לוי ליפהיימר, חיימר זובלדיה, יאנז ברייקוביץ', כריס הורנר, אנדראס קלודן וירוסלב פופוביץ'. ב-25 בנובמבר 2009 הודיע איגוד האופניים הבינלאומי כי הקבוצה עמדה בכל הדרישות ואושר לה להשתתף בסבב.

הקבוצה הוקמה על תשתיות קבוצת הרכיבה שהייתה תחת חסות קבוצת אסטנה. מנהלה ושמונה מתוך תשעת הרוכבים שזינקו לטור דה פראנס של 2009 היו בסגל הקבוצה ב-2010. מטרות הקבוצה, מעבר לניצחונות בסבב הפרו טור והטור דה פראנס היו קיום חממה לרוכבים צעירים, השתתפות בתחרויות ריצה וטריאתלון וקידום המלחמה בסרטן, בעזרת העמותה שהוקמה על ידי ארמסטרונג.

==עונת 2010==
הישגיה הבולטים של הקבוצה בעונה זו היו:
* ניצחון ב (כולל ניצחון בקטע אחד במרוץ), על ידי כריס הורנר
* ניצחון במרוץ החד-יומי, ברבנטס פיי, על ידי סבסטיאן רוסלר
* ניצחון בדופינה ליברה (כולל ניצחון בקטע אחד במרוץ), על ידי יאנז ברייקוביץ' 
* ניצחון בקטע בטור דה פראנס על ידי סרג'ו פאוליניו
* ניצחון בקטגוריה הקבוצתית בטור דה פראנס

==עונת 2011==
הישגיה הבולטים של הקבוצה בעונה זו היו:
* ניצחון ב (כולל ניצחון בשני קטעים במרוץ), על ידי אנדראס קלודן (בקטעים ניצחו קלודן והורנר)

== קישורים חיצוניים ==

* 

* [https://web.archive.org/web/20120224021955/http://www.uciprotour.com/Modules/SUCI/TEAMS/TeamDetails.asp?id=NDA3MQ&RefDate=01.01.2010 דף הקבוצה באתר איגוד האופניים הבינלאומי]

==הערות שוליים==

קטגוריה:קבוצות אופניים אמריקאיות
מנזר גבירתנו של הכרמל

חלל הכנסייה מהיציע. במרכז התמונה קיר הכנסייה שמעל למזבח ופסיפס הבתולה ואליהו. מתחת לפסיפס נראה המזבח וקיר-המסך הלבן, ובצדדי התמונה שניים מהעמודים התומכים את גג המבנה
כיפת הכנסייה
חזיתה הדרומית של הכנסייה וחלק מכיפתה (במרכז) ומבנה המנזר (משמאל)
מנזר גבירתנו של הכרמל (בצרפתית: Notre-Dame du Mont-Carmel) הוא מנזר נשים כרמליטי השוכן ברחוב טשרניחובסקי בכרמל הצרפתי שבחיפה. המבנה שוכן על קו הרכס של הכרמל, ונשקף ממנו נוף פנורמי לעבר העיר התחתית של חיפה, עמק זבולון והרי הגליל. המנזר מוקדש למרים, אם ישו. 

במנזר מתגוררות כעשרים נזירות בנות לאומים שונים, ואחת לשלוש שנים הן מתכנסות ובוחרות מועצה. בכל שש שנים מתמנה אחת הנזירות כאם המנזר. המנזר מתפקד כיחידה אוטרקית, ופרנסתו מתיירות צליינית, מכירת חפצי קודש ונרות שהנזירות מייצרות וכן מחלקה חקלאית קטנה בתחומי המתחם. שפת היום-יום והתפילה במנזר היא צרפתית.

==היסטוריה==
המנזר הוקם על ידי שלוש נזירות כרמליטיות מצרפת, אשר הגיעו לחיפה בשנת 1882. בתחילה הקימו הנזירות את מנזר זאווארא באזור שכונת בת גלים, סמוך לחוף הים (כיום במתחם בית החולים רמב"ם), והוא נחנך ב-1892 לאחר כעשר שנות בנייה. במלחמת העולם הראשונה גרשו העות'מאנים את הנזירות מארץ ישראל, והן שבו אליה והקימו את המנזר מחדש. בשנת 1936 בנו מנזר על הכרמל ברחוב טשרניחובסקי, בהשפעת הסגנון הגותי.

במשך שנים רבות היה המקום סגור לביקורים מבחוץ. בשנים האחרונות מקבלות הנזירות קבוצות מאורגנות לביקור. המבקרים יושבים בחדר והנזירות בחדר סמוך עם פתח גדול בין החדרים המכוסה בשבכת מתכת כדי ליצור הפרדה ביניהן לקהל. הן מקרינות מצגת על תולדות המנזר ושגרת חייהן ועונות על שאלות.

==כנסיית המנזר==
כנסיית המנזר שוכנת בחלקו המזרחי של המתחם, ומעל דלת חזיתה הפונה מזרחה, קבוע תבליט גדול שבו נראים המדונה והילד, וסביבו חמישה חלונות זכוכית צבעונית. חלל המבנה נתמך בארבעה עמודים מסיביים, מחופים בשיש, שבחלקם העליון כותרות מסוגננות מאבן גיר לבנה. העמודים מחלקים את החלל לשלוש ספינות, והמרכזית רחבה וארוכה משתי הצדדיות. הרצפה עשויה מדוגמאות גאומטריות בצבעי חום, שחור ולבן. על הקיר שמאחורי המזבח, השוכן, בניגוד למקובל, בצידה המערבי של הכנסייה, קבוע פסיפס קיר גדול, ובו מתואר הנביא אליהו הכורע על ברכיו על הר הכרמל, וסוגד לבתולה הניצבת על ענן מעל הים. מעל דמות הבתולה נראית יונה המייצגת בנצרות את רוח הקודש. משני צדדיו של הציור נראים סמלי הקוסטודיה של ארץ הקודש והמסדר הכרמליטי. המזבח ניצב על במת שיש מוגבהת בת שלוש מדרגות, ומאחוריו ניצב קיר-מסך שבו חרוטים קטעים מתפילת אני מאמין. 

בכיפת המבנה ארבעה חלונות זכוכית צבעונית, ובמרכזה מופיעה דמותו של ישו המורה, האוחז בשמאלו בדגם הכנסייה, ומשני צדדיו מופיעות האותיות אלפא ואומגה. סביבו נראים גרמי השמיים. חלקם התחתון של קירות הכנסייה מחופה ברצועות שיש בצבע שחור ובצבעי חום ואדום, ועליהם קבועים 14 צלבים ממוספרים, המסמלים את 14 התחנות לאורך דרך הייסורים.

==ראו גם==
* מנזר סטלה מאריס
* התיישבות נתיני המעצמות בחיפה

==לקריאה נוספת==
* נירית שלו, אל גן נעול, כנרת זמורה-ביתן דביר, 2005. עמ' 182

==קישורים חיצוניים==

* 

==הערות שוליים==

קטגוריה:חיפה: כנסיות ומנזרים
קטגוריה:כרמל צרפתי
קטגוריה:המסדר הכרמליתי
גבירתנו של הכרמל
ניצה מצגר-סמוק

ניצה מֶצְגֶר-סְמוּק (נולדה ב-1945, תל אביב) היא אדריכלית ישראלית, זוכת פרס א.מ.ת ופרס רוקח על עבודתה בתחום תיעוד ושימור מבני הסגנון הבינלאומי בתל אביב-יפו.

==קורות חיים==
ניצה מצגר-סמוק סיימה לימודי אדריכלות באוניברסיטת פירנצה ב-1978. לאחר סיום לימודיה עבדה בפירנצה בשימור מבנים היסטוריים. עם חזרתה לתל אביב ב-1990 נבחרה על ידי קרן תל אביב לפיתוח לבצע סקר אדריכלי של מבני הסגנון הבינלאומי ("באוהאוס") בעיר. הסקר שימש כבסיס לתוכנית השימור של העיר הלבנה וכן לספרה "בתים מן החול" אשר פורסם לראשונה ב-1994 ולאחר מכן פורסם גם בצרפתית ובאנגלית.<ref></ref>

בשנת 1991 הקימה מצגר-סמוק את צוות השימור בעיריית תל אביב-יפו ועמדה בראשו עד 2002. מיוחס לה חלק גדול בהכרזת אונסק"ו על העיר הלבנה כאתר מורשת עולמית ב-2003.

ב-2003 הקימה משרד אדריכלים פרטי המתמחה בשימור. בין עבודות השימור של המשרד נמצא בית ביאליק.

ב-2005 הצטרפה לסגל הפקולטה לארכיטקטורה בטכניון ושנה לאחר מכן מונתה לפרופסור חבר. עד 2013 כיהנה כראש התוכנית ללימודי תואר שני עם התמחות בשימור בטכניון.

ב-2006 זכתה בפרס א.מ.ת בתחום האדריכלות על פועלה לקידום שימור מבנים בישראל. ב-2001 זכתה בפרס רוקח. בנוסף, זכתה בתעודת הוקרה מאגודת האדריכלים ומהנדסי הערים.

בעלה, פטר סמוק, הוא צלם אדריכלות. בתה, ליטל סמוק-פביאן היא אדריכלית. בנה, רמון סמוק, הוא פיזיקאי.<ref></ref>

==תערוכות==
בשנת 2004 אצרה במוזיאון תל אביב את התערוכה "לגור על החולות". מאז נדדה התערוכה לקנדה, לשווייץ, לאיטליה, לאוסטריה, לגרמניה, לבלגיה, לצרפת, לרוסיה, לפינלנד ולדנמרק.

==ספרים==
* ניצה מצגר-סמוק, בתים מן החול: אדריכלות הסגנון הבינלאומי בתל אביב: 1931–1948 (צלמים: יצחק קלטר, ג'ורג' פס'), תל אביב: קרן יהושע רבינוביץ לאמנויות תל אביב, קרן תל אביב לפיתוח, משרד הביטחון – ההוצאה לאור 1994, 
* לגור על החולות, העיר הלבנה של תל אביב אתר מורשת עולמי - דו"ח ההכרזה של אונסק"ו. הופק ב-2004 בתור הקטלוג של התערוכה לגור על החולות. תל אביב: עיריית תל -אביב ומוזיאון תל אביב
* white city, Bauhaus architecture in Tel-Aviv - קטלוג התערוכה הנודדת באנגלית ורוסית. בהוצאת מוזיאון הארמיטאז' בסנקט פטרבורג וקרן אברהם 2013

==גלריית תמונות==
<gallery>
mikveisrael01.JPG|מקוה ישראל 19
Mikveisrael02.jpeg|מקוה ישראל 19
Ginosar Hotel.jpg|מלון גינוסר לאחר השימור
</gallery>

==קישורים חיצוניים==

* http://nitzaszmuk.co.il, אתר בית
* 
* 

==הערות שוליים==

קטגוריה:אדריכליות ישראליות
קטגוריה:אדריכלים ישראלים
קטגוריה:זוכות פרס א.מ.ת.
קטגוריה:זוכי פרס א.מ.ת.
קטגוריה:סגל הטכניון: אדריכלות
קטגוריה:זוכי פרס רוקח
קטגוריה:בוגרי אוניברסיטת פירנצה
קטגוריה:ישראליות שנולדו ב-1945
קטגוריה:ישראלים שנולדו ב-1945
סטרומנס

סטרומנס
נמל סטרומנס
סטרומנס (באנגלית: Stromness) היא העיר השנייה בגודלה באורקני. העיר נמצאת באי מיינלנד - הגדול באיי אורקני שבממלכה המאוחדת.

בעיר מתגוררים כיום כ-2,190 תושבים.

==מקור השם==
שם העיר מקורו בשפה הוויקינגית, והוא מתייחס לגאות באזור נקודת נס, דרומית לעיר. המונח "סטרום" משמעות בוויקינגית - גאות חזקה. 

==היסטוריה==
אזור העיר שימש כנמל החל מהמאה ה-16. במהלך המאה ה-17, בעת שהתנהלה מלחמה בין אנגליה וצרפת שימשה העיר כנמל שאיפשר מעקף של התעלה האנגלית, בה הותקפו הספינות האנגליות על ידי הצרפתים. ספינות חברת מפרץ הדסון נהגו לעגון בנמל דרך קבע, וממנו הובלו הסחורות לאנגליה. 

בעיר התגורר הסופר ג'ורג' מקיי בראון, והעיר מוזכרת ביצירתו של סר פיטר מקסוול דייוויס "להתראות לסטרומנס".

בעיר ממוקם מוזיאון המציג את ההיסטוריה של העיר.

== קישורים חיצוניים==

* [http://www.hafnavagr.demon.co.uk/ispy.htm מצלמת רשת של נמל סטרומנס]
* [https://web.archive.org/web/20090929122151/http://www.scbf.co.uk/museum.html מוזיאון סטרומנס]

קטגוריה:אורקני
קטגוריה:סקוטלנד: ערים
קניה איירווייז

בואינג 737-800 של החברה]]
[[אמבראר E-190 של החברה]]
קניה איירווייז (באנגלית: Kenya Airways) היא חברת התעופה הלאומית של קניה. בסיסה הראשי נמצא בנמל התעופה הבינלאומי ג'ומו קניאטה בעיר הבירה ניירובי. החברה הקימה חברת בת ג'מבוג'ט ומחזיקה ב-100% ממניותיה.

== תולדות החברה ==
החברה נוסדה בפברואר 1977 לאחר התפרקות הקהילייה המזרח-אפריקנית וחברת התעופה שלה "איסט אפריקן איירווייז".
בשנת 1994 רכשה חברת התעופה ההולנדית KLM 26% ממניות החברה.
בשנת 2007 הצטרפה החברה לברית חברות התעופה סקאיי טים כחברה נספחת.

נכון להיום, מבצעת החברה טיסות ליעדים באפריקה, אסיה ואירופה.

כיום מתבסס צי המטוסים של החברה ברובו על דגמים שונים של מטוסי בואינג וכולל בנוסף מספר מטוסים מתוצרת אמבראר קטנים יותר. כן הזמינה החברה 9 מטוסי בואינג 787 חדישים, שיאפשרו לה לפעול לטווחים רחוקים יותר.

==צי המטוסים==
צי המטוסים של החברה נכון לינואר 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#e62020;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#e62020;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 737-700
|2
|—
|16
|100
|116
|
|-
|בואינג 737-800
|8
|—
|16
|129
|145
|
|-
|בואינג 787-8
|8
|—
|30
|204
|234
|
|-
|אמבראר E-190
|15
|—
|12
|84
|96
|
|-
!colspan="8" bgcolor=#e62020|<font style="color:white;">מטוסי מטען
|-
|בואינג 737-300F
|2
|—
|colspan=3|מטען
|
|-
!סה"כ
!35
!—
!colspan=4|
|}

== קישורים חיצוניים ==

* 

* מדיה וקבצים בנושא [http://www.airliners.net/search/photo.search?airlinesearch=Kenya%20Airways&distinct_entry=true קניה איירווייז], באתר Airliners.net

==הערות שוליים==

קטגוריה:חברות תעופה לאומיות
קטגוריה:סקאיי טים
קטגוריה:חברות קניתיות
קטגוריה:קניה: תחבורה
קטגוריה:אייר פראנס-KLM
קטגוריה:אפריקה: חברות תעופה
קירקוול

[[קתדרלת מנגוס הקדוש בקירקוול.]]
מיקום העיר.
קירקוול (באנגלית: Kirkwall; בסקוטית: Kirkwaa) היא הבירה של איי אורקני שבממלכה המאוחדת, והגדולה שבערי האיים. בעיר מתגוררים 8,686 תושבים (2007).

==מקור השם==
מקור שמה של העיר משם המפרץ בנורדית העתיקה Kirkjuvagr - "מפרץ הכנסייה". לימים עוות השם ל"קירקוואה" (Kirkvoe) ובהמשך ל"קירקוואאה" (Kirkwaa). עורכי מפות אנגליים טעו וחשבו שהסיומת "waa" זהה לסיומת הסקוטית "wa" שמשמעה "חומה" ולכן שינו את שם העיר ל"קירקוול" (באנגלית: החומה של קירק).

==היסטוריה==
העיר מוזכרת לראשונה ב"סאגת האורקניינגה" שנכתבה בשנת 1046. העיר נוסדה על ידי רוגנוולד השני, רוזן אורקני. בשנת 1486 הפך המלך ג'יימס השלישי מלך סקוטלנד את העיר לעיר מלכותית, ומאז שמה הרשמי של העיר הוא: "The City and Royal Burgh of Kirkwall".

==גאוגרפיה==
העיר ממוקמת לחופו הצפוני של האי מיינלנד ומתגוררים בה כ-8,500 תושבים. בעיר ממוקם הנמל המרכזי של האיים, ושירות מעבורות מקשר בין העיר לאברדין וללרוויק וכן לאיים השונים של אורקני.

==אתרים בעלי חשיבות==
בלב העיר נצבת קתדרלת מגנוס הקדוש אשר נוסדה על ידי רוגנוולד קאלי לזכרו של מגנוס אלדנסון, רוזן אורקני. בסמוך לקתדרלה ניצבים שרידי ארמון הרוזן וארמון הבישוף של קירקוול. 
בעיר שני מוזיאונים: 
* מוזיאון בית טנקרנס (Tankerness House Museum) הממוקם במבנה מהמאה ה-16 ומשחזר את החיים בתקופה זו, לצד הצגת ההיסטוריה של איי אורקני ומוצגים מהתקופה הפרה היסטורית, ומהתקופה הפיקטית והויקינגית. 
* מוזיאון הרדיו של אורקני (Orkney Wireless Museum) המציג את ההיסטוריה של הרדיו והתקשורת.

כמו כן מצויים בעיר שרידי מצודת העיר, אשר נהרסה במהלך המאה ה-17.

==מחוז בחירה==
בין השנים 1708–1801 הייתה קירקוול מחוז בחירה של בית הנבחרים של בריטניה הגדולה, ובין השנים 1801–1918 מחוז בחירה של בית הנבחרים של הממלכה המאוחדת.

בשנת 1918 שונו גבולות מחוז הבחירה והעיר הפכה לחלק ממחוז הבחירה אורקני ושטלנד.

==קישורים חיצוניים==

*[http://www.orkneyjar.com/orkney/kirkwall/index.html תיאור העיר]
*[http://www.undiscoveredscotland.co.uk/kirkwall/kirkwall/index.html תיאור העיר ותצלומים באתר Undiscovered Scotland]
* 

==הערות שוליים==

קטגוריה:אורקני
קטגוריה:סקוטלנד: ערים
אייר קומט

אייר קומט (באנגלית: Air Comet) הייתה חברת תעופה ספרדית שבסיסה שכן בנמל התעופה מדריד-בראחס. החברה הפעילה בעיקר קווים ממדריד למרכז אמריקה ודרום אמריקה.

==תולדות החברה==
החברה נוסדה בחודש דצמבר 1996 בשם אייר פלוס קומט והחלה את פעילותה בחודש מרץ 1997 כשהיא מפעילה טיסות שכר (צ'רטר) ממדריד ופלמה דה מיורקה ליעדים בדרום אמריקה.

בחודש ינואר 2007 שינתה החברה את אופן פעילותה והפכה לחברה המפעילה טיסות סדירות. באותו החודש קיבלה החברה כמה מהקווים שהופעלו על ידי אייר מדריד.

ב-21 בדצמבר 2009, פשטה החברה את הרגל ובית משפט בריטי קבע להחרים את המטוסים הנמצאים בבעלות החברה עקב חובות בסך 25 מיליון יורו לבנק גרמני.

==צי המטוסים (נובמבר 2009)==
{| class="wikitable" border="1" cellpadding="3" style="border-collapse:collapse"
|- bgcolor=lightblue
| דגם || מספר מטוסים || תכולת מושבים (קונפיגורציה) || הערות
|-
|איירבוס A319||||||עוד 12 בהזמנה
|-
|איירבוס A320||2||168 (12/156)||עוד 25 בהזמנה
|-
|איירבוס A321||||||עוד 5 בהזמנה
|-
|איירבוס A330-200||4||286 (24/259)||עוד 13 בהזמנה
|-
|איירבוס A340-300||2||255 (30/28/227)||
|-
|איירבוס A350||||||עוד 10 בהזמנה
|-
|איירבוס A380||||||עוד 4 בהזמנה
|}

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תעופה שנסגרו
קטגוריה:חברות תעופה ספרדיות שנסגרו
בור תזמורת

מבט אל בור התזמורת בתיאטרון דייוויד קוץ' בניו יורק
בור תזמורת (באנגלית: Orchestra pit, ובקיצור: "פיט"; בעברית נקרא גם דוּת) הוא חלק מאולם תיאטרון שבו מנגנת תזמורת בעת מופעים שבהם נדרשת מוזיקה חיה, כגון הופעות בלט או אופרה. ה"בור" הוא חלק מונמך, הנמצא בקדמת הבמה מתחת למפלס הבמה עצמה. הנגנים יושבים בתוך אזור זה, המוקף באמצעים אקוסטיים שונים, על מנת שהן המופיעים על הבמה והן הקהל שבאולם ישמעו את נגינת התזמורת היטב. התזמורת היא בהיקף של תזמורת סימפונית מוקטנת לכדי סדר גודל של 30 נגנים לערך. 

==היסטוריה וטכנולוגיה==
בורות תזמורת שימשו הופעות אופרה מאז הופעתה. בסוף המאה התשע עשרה, בהשפעת ריכארד ואגנר, גדלה התזמורת הנדרשת עד מאוד ונדרש שטח גדול יותר על מנת להכיל את כולה, ולשם כך נוצרו טכנולוגיות להפיכת השטח לדינאמי על ידי התקנתו על מעלית, שתאפשר הפיכת חלקים ממנו לבמה כאשר לא נדרש מלוא גודלו.

כיום נעשה שימוש באמצעים אלקטרוניים כדי לשדר את נגינת התזמורת בזמן אמת לאוזניות נסתרות שעונדים זמרים באופרה, והמופע משודר עבור המנצח והנגנים באמצעות טלוויזיה במעגל סגור, כך שיוכלו לשמור על קשר עם המתרחש על הבמה הנסתרת מעיניהם.

==קישורים חיצוניים==

קטגוריה:אמנות הבמה
קטגוריה:אופרה
קטגוריה:בלט
בנציון שרשבסקי

בנציון שֶרֶשֶבסקי<ref>כך נכתב שמו על גבי ספריו. באתר הרשות השופטת מופיע שמו בכתיב 'בן ציון'. </ref> (17 במאי 1907 – 1 בינואר 1999) היה ד"ר למשפטים, שופט בית המשפט העליון ומומחה לדיני משפחה. חתן פרס הרב קוק לשנת תשי"ח.

==ביוגרפיה==
שרשבסקי נולד בשנת 1907 להוריו שלמה יוסף ורחל (לבית הורוויץ) בעיר קניגסברג שבגרמניה. קיבל חינוך תורני וכללי. בשנים 1925–1929 למד משפטים באוניברסיטת קניגסברג והוסמך כדוקטור למשפטים. החל בשנת 1928 התמחה בבתי משפט בעיר והוסמך לעסוק בעריכת דין, ובשנת 1932 מונה לשופט במינוי זמני. בשנים 1932–1933 עסק בעריכת דין בבירה ברלין.

בשנת 1934 עלה לארץ ישראל, ובשנת 1936 הוסמך לעסוק בעריכת דין תחת המנדט הבריטי. בשנים 1938–1949 עבד בירושלים. עם קום המדינה מונה לשופט בבית המשפט המחוזי בירושלים, בו כיהן כנשיא תורן (1962) וכנשיא (1974–1975). לאחר מכן מונה לבית המשפט העליון, בו כיהן עד הגיעו לגיל פרישה, בשנת 1977.

שרשבסקי נודע כמומחה לדיני משפחה. בשנת 1958 פורסם ספרו העיקרי בנושא – "דיני משפחה". ספר זה, על מהדורותיו, הציג וניתח את דיני המשפחה בישראל ביחס להלכות משפט עברי וביחס לדין האזרחי. בשנת פרסום הספר זכה שרשבסקי בפרס הרב קוק לספרות תורנית לספרות מחקר וספרי עזר תורניים.

בשנת 1991 מונה שרשבסקי על ידי שר הבריאות אהוד אולמרט ליו"ר ועדת בירור לעניין ההגנה על חולי נפש מאושפזים מפני תקיפה וניצול מיני. המלצתו העיקרית נגעה להקמת מחלקות אשפוז חד־מיניות.

=== משפחתו ===
לאחר שעלה לארץ נשא לאישה את חנה, בתו של נפתלי רוזנטלר. לבני הזוג היו ארבעה ילדים. בנו השני, דניאל, טבע בים בהיותו בחור בישיבת חברון. בן נוסף, שלמה, הוא עורך דין בירושלים. גיסו, הרב אפרים מנחם רוזנטלר, היה מייסד קופת הצדקה 'צדקת יוסף נפתלי' בירושלים.

==ספרו==
* דיני משפחה, ירושלים: ר' מס; פרסומי הפקולטה למשפטים של האוניברסיטה העברית, תשי"ח. (מהדורה ב מתוקנת ומורחבת: 1967; מהדורה ג: תשמ"ד 1984; מהדורה ד מורחבת: תשנ"ג 1993).

==קישורים חיצוניים==
* 
* .
* 

==הערות שוליים==

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:עורכי דין יהודים גרמנים
קטגוריה:עורכי דין ישראלים במאה ה-20
קטגוריה:שופטים יהודים גרמנים
קטגוריה:זוכי פרס הרב קוק
קטגוריה:שופטי בית המשפט העליון
קטגוריה:נשיאי בית המשפט המחוזי בירושלים
קטגוריה:ישראלים שנולדו ב-1907
קטגוריה:ישראלים שנפטרו ב-1999
קילמס (בירה)

ממוזער
300x300 פיקסלים
מבשלת קילמס (בספרדית: Cervecería y maltería Quilmes) היא מבשלת בירה ארגנטינאית הנמצאת בעיר קילמס, פרוור של בואנוס איירס. החברה נוסדה בשנת 1888, על ידי אוטו במברג, מהגר גרמני. המבשלה מייצרת את המותג קילמס, הכולל בירות מסוגים רבים.

החברה גדלה במהירות, וכבר בשנות ה-20 של המאה ה-20 הייתה לגדולה ביותר בבואנוס איירס, וכתוצאה מכך גם הפכה לסמל לאומי ארגנטינאי, ותפסה 75% משוק הבירות בארגנטינה. החברה משמשת כספונסרית של נבחרת הכדורגל הארגנטינאית ושל הקבוצה המקומית, קילמס אתלטיקו קלוב. כיום כוללת בחברה למעלה מ-5,000 עובדים, 11 מפעלים תעשייתיים, מפעל מאלטינג, תשעה מרכזי הפצה ו -192 מפיצים עצמאיים.<ref></ref>

במהלך תחילת המאה ה-21 החברה עברה לשליטת אנהאוזר-בוש אינבוו, יצרנית משקאות מהגדולות בעולם.

==קישורים חיצוניים==

* 

== הערות שוליים ==

קטגוריה:יצרני בירה
קטגוריה:חברות ארגנטינאיות
דוד בכור

דוד בכור (19 בדצמבר 1910 - 21 בספטמבר 2000) היה משפטן שכיהן כשופט בבית המשפט העליון.

==קורות חיים==
דוד בכור נולד בירושלים ובצעירותו עזב עם הוריו למצרים, ממנה שבו לארץ ישראל בשנת 1932. באלכסנדריה שבמצרים סיים את לימודיו התיכוניים, במגמת מתמטיקה והנהלת חשבונות. לאחר חזרת המשפחה לארץ עבד בבית המשפט המחוזי בירושלים (1933–1942) ולמד בבית הספר המנדטורי למשפטים. שנה לאחר מכן הוסמך לעריכת דין. בכור פעל גם בשורות ארגון "ההגנה" ולאחר קום המדינה שירת בצה"ל כסגן המושל הצבאי בגליל המזרחי ובגליל העליון (1948–1949). מאוחר יותר, בשירות המילואים, היה סנגור צבאי.

בתחילת דרכו עבד דוד בכור בתור עורך דין במשרד סלומון-ליפשיץ (1943–1970), משנת 1952 כשותף במשרד. בין השאר הוא היה בצוות ההגנה של השר יצחק רפאל וייצג את נצרת עילית וחברת החשמל. בשנת 1971 מונה לשופט וכיהן בבית המשפט המחוזי בחיפה. באותה שנה גם מונה לוועדה בראשות צבי ברנזון לפישוט הליכים לקביעת פיצויים בנזיקין לקביעת פיצויי נזיקין. בשנת 1974 קבע בכור שהסכם האוסר על עובד תקופת צינון של חמש שנים בנימוק של הגנה על סודות מקצועיים נוגד את תקנת הציבור ועל כן הוא בטל. לעומת זאת, בהיותו בבית המשפט העליון סירב לפטור בוגר פנימייה צבאית מהתחייבות לשרת בקבע, אף על פי שההתחייבות נתנה בעת שהיה קטין.

בשנת 1977 מונה כשופט במינוי זמני לבית המשפט העליון ושנה לאחר מכן מונה במינוי קבע. כהונתו נמשכה עד הגיעו לגיל פרישה, בשנת 1980. באחד מפסקי הדין הידועים של בכור בבית המשפט העליון, אישר בכור הרשעה באונס של אדם שקיים יחסי מין עם אשתו בכח נגד רצונה. בכור פירש את הביטוי "שלא כדין" שהופיע אז בלשון החוק: "הבועל אישה, שלא כדין, נגד רצונה" כחל על כל איסור חוקי, כולל האיסור במשפט העברי על אדם לבעול את אשתו נגד רצונה, ובניגוד לפרשנות בחוק האנגלי שהמונח "שלא כדין" מתייחס לאשה לה האדם אינו נשוי בכור היה בהרכב של חמשת השופטים שקבעו שיש לפנות את התנחלות אלון מורה שהוקמה על קרקעות שהופקעו לצורך הקמת ההתנחלות. בכור גם הצטרף לשופט חיים כהן בקביעה שחייל שנפטר ממחלה יוכר כחלל צה"ל, למרות שסביר שהמחלה לא נבעה משירותו הצבאי, אלא אם הוכח שהמחלה לא נבעה מהשירות הצבאי.

בהיותו בגמלאות המשיך בכור לעסוק בפעילות משפטית, בהיותו יו"ר ועדה בין-משרדית לבירור הנושא של פרסום שמותיהם של אנשים החשודים בביצוע עבירות פליליות (1982), יו"ר הוועדה לנושא נזיקין מסחריים (1984) במשרד המשפטים, ויו"ר הוועדה במשרד המשפטים לבדיקת נושא הסיוע המשפטי בעניינים פליליים (1985) ובהמלצותיה הקמת סנגוריה ציבורית. בשנים 1982–1985 עמד בראש ועדת בכור, ועדת חקירה ממלכתית לבדיקת רצח ארלוזורוב, שקבעה פה אחד שסטבסקי ורוזנבלט לא היו הרוצחים, אך שאינה יכולה לאמר מי היו הרוצחים.

בשנת 1981 מונה באופן זמני ליו"ר המועצה להגבלים עסקיים, וביוני 1981 מונה במינוי של קבע. בכור המשיך לכהן בתפקיד עד אמצע שנות ה-80. על ענייני הגבלים עסקיים כתב את המאמר "הרהורים בחוק ההגבלים העסקיים, תשי"ט - 1959" שפורסם בספר זוסמן וצוטט רבות.

בשנת 1994 מונה כיו"ר ועדת השחרורים בכפוף לחוק העונשין וליו"ר ועדת ערר לחוק מס שבח מקרקעין.

==הערות שוליים==

קטגוריה:אנשי היישוב ילידי הארץ
קטגוריה:בוגרי בית הספר המנדטורי למשפטים
קטגוריה:שופטי בית המשפט העליון
קטגוריה:יושבי ראש ועדות חקירה ממלכתיות
קטגוריה:לוחמי ההגנה
קטגוריה:עורכי דין ביישוב
קטגוריה:עורכי דין ישראלים במאה ה-20
קטגוריה:יהודים הקבורים בהר המנוחות
קטגוריה:ישראלים שנולדו ב-1910
קטגוריה:ישראלים שנפטרו ב-2000
אוראנגאבאד

אוראנגאבאד (במראטהית: औरंगाबाद, באורדו: اورنگ‌آباد) היא בירת מחוז אוראנגאבאד, במרכז-מערב מדינת מהאראשטרה שבהודו. העיר נוסדה בשנת 1610 על ידי אורנגזב, אחרון המוגולים הגדולים, ופותחה כמרכז סחר אזורי לפני כארבע מאות שנה. העיר היא מוקד תיירותי בזכות מונומנטים היסטוריים ותיירותיים רבים הנמצאים בה ובסביבתה, בהם מערות אג'אנטה ומערות אלורה שהן אתרי מורשת עולמיים, וכן ביבי קה מקברה שהוא מאוזוליאום (מקברה, מהשורש קבר, משמעה אחוזת קבר) שבנה עזאם שהה, בנו של אורנגזב, לאמו, והוא מבנה המזכיר בצורתו את הטאג' מהאל.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערי מיליונים
קטגוריה:מהאראשטרה: ערים
קטגוריה:יישובים שהוקמו ב-1610
טפט

חדר עם קירות מכוסים בטפט
טַפֵּט הוא כיסוי קיר דקורטיבי המשמש לחיפוי וקישוט הקירות הפנימיים (ואף תקרות) של בתים פרטיים, משרדים, אולמות ומבנים נוספים. הטפטים נמכרים בגלילים ומגיעים במגוון נרחב של סגנונות, צבעים, גדלים וטקסטורות.

=== חומרים ועיצוב ===
טפטים עשויים ומורכבים ממספר חומרי גלם כגון: נייר, בד ארוג, בד לא ארוג, משי, בד אקוסטי, ויניל, דשא, קש, פיסות מתכת וכיוצא בזה.
ישנם טפטים חלקים (המסייעים בחיפוי פגמים וניתן אף לצבוע על גביהם), טפטים בעלי טקסטורה, עיצובי תבנית חוזרים, או עיצוב יחיד הנפרש על מספר טפטים (לא נפוץ).

=== הדבקת והסרת הטפט ===
ישנם טפטים המגיעים עם דבק מובנה בצדם האחורי וישנם טפטים הדורשים שימוש בדבק. כדי למנוע לכידה של בועות אוויר, יש לעבור על הטפט לאט עם כלי השוטח אותו על הקיר. למען הנוחות, נוהגים להדביק את הטפט מלמעלה לכיוון מטה. את הטפט יש להדביק על קיר חלק בלבד כך שהוא יודבק בחוזקה.

ישנם מקרים בהם הטפט יורד בקלות וישנם מקרים בהם צריך להשתמש במים חמים, מרכך וחומרים אחרים בכדי להסיר טפט "עיקש".

==קישורים חיצוניים==

* 
* 
* 
* 

קטגוריה:עיצוב פנים
קטגוריה:מוצרי נייר
קטגוריה:קירות
הקואליציה למאבק בפצצות מצרר

הקואליציה למאבק בפצצות מצרר (באנגלית: Cluster Munition Coalition, בר"ת: CMC) היא קואליציה של כ-300 ארגונים לא ממשלתיים הפועלים בלמעלה מ-80 מדינות, שמטרתם המשותפת לאסור על ייצור, הפצה ושימוש בפצצות מצרר וסיוע לקורבנות השימוש בפצצות אלו. חימוש מצרר נחשב לקטלני במיוחד באזורי מגורים, בשל טכניקה שבה יחידת חימוש אחת אוגדת בקרבה מספר רב של פצצות קטנות המכונות "פצצונות" ומתעתדת לפזרן במרחב אחד, מתוך כוונה לפגוע בכמה מטרות בו-זמנית.

הקואליציה נוסדה בנובמבר 2003 כרשת של ארגונים לא ממשלתיים, בהם אמנסטי אינטרנשיונל, Handicap International ו-Human Rights Watch, לצורך מאבק בפצצות המצרר באופן דומה להצלחת המאמץ העולמי לאיסור על השימוש במוקשים. השימוש הנרחב שעשתה מדינת ישראל בפצצות מצרר במלחמת לבנון השנייה, בה ירתה מדינת ישראל יותר ממיליון פצצות מצרר לעבר לבנון, הביא לעלייה במודעות לנזקי השימוש בהם, לאחר ש-13 עובדי סיוע בינלאומי נהרגו במהלך העבודות לפינוי הנפלים. עד סוף שנת 2007 נהרגו כ-30 בני אדם בפיצוץ נפלי פצצות מצרר בדרום לבנון ועשרות בני אדם נוספים נפצעו. בנוסף ישראל השתמשה בפצצות מצרר מתוצרת ארצות הברית בניגוד להסכמים חשאיים בין שתי המדינות, שמגבילים את השימוש בנשק זה. הסערה התקשורתית הבינלאומית סיפקה מומנטום למאמצים הבינלאומיים של הקואליציה.

בפברואר 2007 חתמו 46 מדינות על הצהרה משותפת, הקוראת לכינון מנגנון בינלאומי עד סוף 2008, שיאסור על שימוש וצבירת פצצות מצרר וסיוע לנפגעים מפצצות אלו. במאי 2008 נערך כנס בעיר דבלין באירלנד במטרה לנסח אמנה בינלאומית בנושא, בהשתתפות נציגים של 111 מדינות. הישגה המרכזי של הקואליציה הגיע בדצמבר 2008, עם החתימה על האמנה בדבר חימוש מצרר, על ידי 94 מדינות בכנס שנערך בעיר אוסלו. אמנה זו אוסרת על פיתוח, ייצור, הפצה, מסחר, צבירה ושימוש בפצצות מצרר, האמנה אוסרת על המדינות החתומות לסייע לצד אחר לנקוט בפעולות הנ"ל ומחייבת כל מדינה חתומה לבנות מנגנוני סיוע לנפגעי הפצצות. כניסתה לתוקף של אמנה הותנתה בכפוף לאשרורה על ידי 30 מדינות. מדינת ישראל הודיעה שהיא מתנגדת לאמנה.

לאחר החתימה על האמנה התרכזו מאמצי הקואליציה בדחיפה לאשרור מהיר על ידי מדינות נוספות על מנת שתכנס לתוקף, בקידום יישום האמנה במדינות החתומות ובצעדים תואמים במדינות שטרם חתמו עליה והמשך המאמץ להעלאת המודעות לנזקי פצצות המצרר.

נכון לפברואר 2010 חתומות על האמנה 104 מדינות, ב-16 בפברואר אשררו את האמנה מולדובה ובורקינה פאסו ובכך הגיע מספר המדינות המאשררות ל-30, מזכ"ל האו"ם, באן קי-מון, הודיע כי האמנה תהפוך לחוק בינלאומי מחייב החל מ-1 באוגוסט 2010.

בין המדינות שטרם חתמו על האמנה או הודיעו כי לא יחתמו עליה, נמצאות היצרניות הגדולות של פצצות מצרר: ארצות הברית, רוסיה, הרפובליקה העממית של סין, הודו, פקיסטן, ברזיל וישראל.

==קישורים חיצוניים==
* 
* 
* [http://www.clusterconvention.org/ האמנה על פצצות מצרר] 
* [https://law.acri.org.il/he/1379 הטלת פצצות מצרר על דרום לבנון – הפרה חמורה של עקרונות המשפט ההומניטרי], האגודה לזכויות האזרח בישראל, 4 בספטמבר 2006
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארגונים בין-לאומיים
קטגוריה:ארגוני זכויות האדם
קטגוריה:ארגונים פוליטיים
קטגוריה:דיני מלחמה
קטגוריה:פצצות
רז'יונל

רז'יונל (מצרפתית Régional Compagnie Aérienne Européenne) הייתה חברת תעופה אזורית צרפתית בבעלות חברת התעופה אייר פראנס.

החברה נוסדה בשנת 2001 כתוצאה מאיחוד של שלוש חברות אזוריות לחברה אחת.

בינואר 2007 התרסקה טיסה 7775 של החברה מיד לאחר המראתה מנמל התעופה בעיר פאו.

בשנת 2010, התבסס צי המטוסים של רז'יונל אך ורק על כלי טיס מתוצרת חברת אמבראר הברזילאית, ובכללם מטוסים מסדרת אמבראר E-Jets החסכוניים בדלק.

החברה חדלה להתקיים בשנת 2013, עת אוחדה עם שתי חברות נוספות לחברת תעופה אזורית חדשה של אייר פראנס, בשם הופ!.

==צי המטוסים (נובמבר 2012)==

{| class="wikitable" border="1" cellpadding="3" style="border-collapse:collapse"
|- bgcolor=lightblue
| דגם || מספר מטוסים || תכולת מושבים (קונפיגורציה) || הערות
|-
|אמבראר ERJ 135||4||37||
|-
|אמבראר ERJ 145||18||50||
|-
|אמבראר E-170||16||76||
|-
|אמבראר E-190||10||100||
|-
|}

==קישורים חיצוניים==

==הערות שוליים==

קטגוריה:חברות תעופה צרפתיות שנסגרו
קטגוריה:אייר פראנס-KLM
מרסדס רוהל

מרסדס ג' רוהל (באנגלית: Mercedes J. Ruehl; נולדה ב-28 בפברואר 1948) היא שחקנית קולנוע, טלוויזיה ותיאטרון אמריקאית. זוכת פרס אוסקר לשחקנית המשנה הטובה ביותר ופרס גלובוס הזהב על תפקידה בתור אנה נפוליטנו בסרט "פישר קינג" <small>(1991)</small> ובאותה שנה זכתה אף בפרס טוני על תפקידה במחזה "אבודים ביונקרס" <small>(1991).</small>

== ביוגרפיה ==
רוהל נולדה ברובע קווינס, ניו יורק למרסדס (שם האם זהה לשם בתה) ולאביה שהיה סוכן FBI. מוצאה גרמני, אירי וקובני והיא חונכה כקתולית. היא למדה ב"מכללת ניו רושל" וסיימה את לימודיה בהצטיינות בשנת 1969.

== קריירה ==
רוהל התחילה את קריירת המשחק שלה ב"מרכז דנבר לתיאטרון", והגיעה להכרה עולמית בשנת 1985 בתחום התיאטרון, כשקיבלה את פרס אובי על תפקידה במחזה "הנישואים של בת' ובו". ב-1988 קיבלה רוהל את ההכרה הקולנועית הראשונה הגדולה שלה כשגילמה את אמו של ג'וש באסקין (טום הנקס) בדרמה הקומית מועמדת 2 פרסי אוסקר "ביג". ב-1991 היא זכתה בפרס אוסקר לשחקנית המשנה הטובה ביותר ובפרס גלובוס הזהב על תפקידה בדרמה הקומית של טרי גיליאם "פישר קינג", שם גילמה רוהל את דמותה של אן נפולטינו, מנהלת ספריית סרטי וידאו וחברתו התומכת של גיבור הסרט שדר הרדיו המיוסר ג'ק לוקאס (ג'ף ברידג'ס). בנוסף לפרסים אלה זכתה באותה שנה גם בפרס טוני על תפקידה במחזה "זכרונות מרירים מתוקים", מחזה ששנתיים מאוחר יותר עובד לקולנוע, עיבוד בו השתתפה רוהל.

בשנת 1995 כיכבה רוהל לצד ג'יימס וודס בסרט המותחן זוכה שני פרסי גלובוס הזהב, "אישום: המשפט של מק'רתין", וב-1998 שיחקה רוהל לצד אנג'לינה ג'ולי בסרט הטלוויזיה הביוגרפי "ג'יה".

== חיים אישיים ==
רוהל נישאה לדייוויד גייסר, צייר במקצועו, וביחד הם אימצו ב-1997, בן. לרוהל יש בן נוסף אותו היא מסרה לאימוץ בשנת 1976. 

== פילמוגרפיה נבחרת ==
* דונה פלור נשואה לשניים (1976)
* חבורת הלוחמים (1979)
* צרבת (1986)
* ימי הרדיו (1987)
* אהבה במילים (1987)
* סוד ההצלחה שלי (1987)
* ביג (1988)
* נשואה למאפיה (1988)
* עבדי ניו יורק (1989)
* פשעים ועבירות קלות (1989)
* אנשים משוגעים (1990)
* עוד אתה (1991)
* פישר קינג (1991)
* זכרונות מרירים מתוקים (1993)
* אחרון גיבורי התהילה (1993)
* אבודים ביונקרס (1993)
* אישום: המשפט של מק'רתין (1995)
* ג'יה (1998)
* איש החסר (1999)
* מה מתבשל? (2000)
*יותר כלבים מאשר עצמות (2000)
* Chu and Blossom (2014)
* נוכלות בלי חשבון (2019)
* The Nana Project (TBA)

=== טלוויזיה ===

* All-American Girl: The Mary Kay Letourneau Story (2000) - סרט טלוויזיה של USA Network
* אמא בת 16 (2005) - סרט טלוויזיה של Lifetime
*A Girl Like Me: The Gwen Araujo Story (2006) - סרט טלוויזיה של Lifetime
* לאהוב את לאה (2009) - סרט טלוויזיה של CBS.
* Daniel X: Genesis (2022)) = פודקאסט

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי אוסקר: שחקנית המשנה הטובה
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס טוני: שחקניות
קטגוריה:זוכי פרס אובי
קטגוריה:אישים זוכי פרס דרמה דסק
קטגוריה:אמריקאים ממוצא קובני
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס סאטורן לשחקנית משנה בקולנוע
מינטקה

{| align="left"
|

|-
|

|-
|

|-
|

|}

מינטקה (בכתיב לועזי: Mintaka, מערבית: منطقة; מִנְטַקַה - "אזור") או δ באוריון הוא הכוכב המערבי בחגורה של אוריון (שני הכוכבים האחרים הם אלנילם ואלניטק). מינטקה נמצא במרחק זוויתי של כשישית מעלה מדרום לקו המשווה השמימי.

בשנת 1904 גילה האסטרונום הגרמני יוהנס הארטמן פסי בליעה חלשים באורו של הכוכב שלא תאמו את הספקטרום האופייני לכוכבים. זו הייתה הפעם הראשונה שזוהתה בליעת אור על ידי הגז הבין-כוכבי של הגלקסיה, שעד אז קיומו לא היה ידוע.

==תכונות==
מינטקה נראה לעין ככוכב כחול עם בהירות נראית מדרגה 2.2, אך למעשה זו מערכת מורכבת של 4 כוכבים במרחק של כ-900 שנות אור. שני הכוכבים הבהירים מבין הארבעה מהווים כוכב משתנה לוקה, כך שמינטקה הוא גם כוכב משתנה.

===תכונות מינטקה Aa ו-Ab===
מינטקה A הוא כוכב כפול ספקטרוסקופי לוקה המורכב מזוג ענקים כחולים בעלי סיווג ספקטרלי O9.5 ו-B0.5, המקיפים זה את זה במרחק של כעשירית יחידה אסטרונומית ובזמן הקפה של 5 ימים ו-17.5 שעות. במהלך ההקפה, מסתיר אחד הכוכבים באופן חלקי את בן זוגו וגורם לירידה של כחמישית דרגת בהירות.

בשל קרבתם הרבה של הכוכבים זה לזה, לא ניתן להפריד ביניהם בתצפית ישירה כך שהמידע עליהם מושג באמצעות מדידות ספקטרוסקופיות. לא ניתן לחשב בדיוק את המסות ואת הרדיוסים שלהם, אך המסה של כל אחד מהם היא לפחות 20 מסות שמש ורדיוסיהם גדולים לפחות פי 10 מרדיוס השמש. עוצמת ההארה של כל אחד מבני הזוג היא יותר מפי 3,000 מאשר עוצמת ההארה של השמש באור נראה, אך בשל טמפרטורת פני השטח העצומה שלהם - מעל 30,000 קלווין, הם מאירים לפחות פי 90,000 מהשמש בתוספת הקרינה העל-סגולה.

בשל מסותיהם הגדולות צפויים שני בני הזוג לסיים את חייהם בסופרנובה.

===תכונות מינטקה B ו-C===
מינטקה B נמצא במרחק זוויתי של כ-31 שניות קשת מבני הזוג מינטקה Aa ו-Ab. אם הוא אכן מקיף אותם, הוא עושה זאת במרחק של לפחות 8,500 יחידות אסטרונומיות (כ-0.14 שנות אור). בהירותו הנראית היא מדרגה 14 ובשל עמימותו ביחס למינטקה A, לא הצליחו עד כה לקבוע את סוגו הספקטרלי או כל תכונה אחרת שלו.

מינטקה C נמצא במרחק זוויתי של כ-52 שניות קשת ואם גם הוא חלק מהמערכת הוא מקיף את מינטקה A במרחק של למעלה מחמישית שנת אור. זהו כוכב הסדרה הראשית כחלחל מסוג ספקטרלי B2 שבהירותו הנראית היא מדרגה 6.85 וניתן להבחין בו באמצעות טלסקופ חובבים. הוא קורן בעוצמה של פי 140 מהשמש באור נראה, אך בשל טמפרטורת פני השטח הגבוהה שלו רוב הקרינה הנפלטת ממנו היא בתחום העל-סגול.

==קישורים חיצוניים==

* [http://stars.astro.illinois.edu/sow/mintaka.html מינטקה באתר של ג'ים קלר]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ענקים מסוג B
קטגוריה:ענקים מסוג O
קטגוריה:כוכבי הסדרה הראשית מסוג B
קטגוריה:מערכות מרובות כוכבים
קטגוריה:משתנים לוקים
קטגוריה:קבוצת הכוכבים אוריון
ZoomText

ZoomText Magnifier היא תוכנה ותיקה ונפוצה לסיוע בנגישות מחשבים לאנשים עם לקות ראייה. התוכנה מגדילה את המיצג שעל מסך המחשב ומשמשת גם כתוכנת הקראה.

התוכנה מאפשרת הגדלה מ-X1 עד X36 כולל מצבי ביניים. ניתן לבצע הגדלה של כל המסך או חלקים ממנו. תוכנת ZoomText Magnifier/Reader היא גרסת התוכנה המכילה גם קורא מסך המאפשרת לאדם בעל ראייה ירודה לעבוד עם מחשב באמצעות חיווי קולי במגוון שפות, כולל עברית. באמצעות קורא המסך ניתן לקרוא טקסטים באינטרנט ואובייקטים רבים במחשב כגון תפריטים, רשימת קבצים, שולחן עבודה וכו'. קיימת גם גרסה של ZoomText על התקן USB, המאפשרת עבודה עם תוכנת ZoomText ללא צורך בביצוע רישום, ונועדה למשתמשים הזקוקים למספר התקנות רב של התוכנה. 

==ראו גם==
* קורא מסך - תוכנה המאפשרת למחשב להקריא בקול רם.
==קישורים חיצוניים==
* 
קטגוריה:התקנים לנגישות פלט
האנה מונטנה: הסרט

האנה מונטנה: הסרט (באנגלית: Hannah Montana: The Movie) הוא עיבוד קולנועי לקומדיית המצבים האמריקנית לנוער "האנה מונטנה" של חברת וולט דיסני. הסרט בוים על ידי פיטר צ'לסום והתסריט לסרט נכתב על ידי דניאל ברנדסן. בסרט מככבים מיילי סיירוס, אמילי אוסמנט, ג'ייסון ארלס, לוקאס טיל ובילי ריי סיירוס.

הצילומים לסרט החלו באפריל 2008 ולקחו חלק בעיקר בקולומביה, טנסי ובלוס אנג'לס, קליפורניה והסתיימו ביולי 2008. הסרט יצא לראשונה לאקרנים ב-10 באפריל 2009 בארצות הברית ובקנדה.
גרסאות ה-DVD וה-Blu-ray יצאו לשווקים ב-18 באוגוסט 2009. הסרט הוקרן לראשונה בישראל בחולון ב-9 באפריל 2009.

==תקציר העלילה==
הסרט נפתח כשמיילי מנסה להיכנס להופעה של עצמה ורואים את ההפיכה שלה להאנה מונטנה. מראיין במערכת עיתון ידועה לשמצה מתחיל לעקוב אחריה בניסיון לגלות "מי זאת האנה מונטנה?"
לפני יום ההולדת של לילי -שהיא חברתה הטובה- היא רבה עם טיירה בנקס על זוג נעליים במתנה ליום הולדת ועל הדרך גם הורסת לחברתה את המסיבה. אבא שלה מגלה זאת ולכן היא צריכה להירגע עם ההופעות ולשוב למקום בו נולדה וגרה קראוולי קורנרס שבטנסי.
היא פוגשת שם את טרוויס שעוזר לה לראות את הצדדים החיוביים במיילי ואת הכיף. והכל התחיל להסתבך, היא נאלצה להיות בשני מקומות בו זמנית -והרסה כמעט את הכל.
היא מבינה שזה או האנה או מיילי ושכדאי שתחליט.
באמצע ההופעה שלה היא נשברת ומורידה את הפיאה בעודה מתוודה מול כולם על מה שעשתה. האנשים מעודדים אותה בקריאות עידוד היא מהססת אבל לובשת את הפיאה.
העיתונאי צילם את הכל והם התחילו לרדוף אחריו לבסוף בעזרת בנותיו הוא החליט להתפטר כדי לא להרוס להם את החלום על "האנה".
מיילי וטרוויס מתפייסים והכל בא על מקומו בשלום!

== צוות השחקנים הראשי ==
* מיילי ריי סטיוארט/האנה מונטנה (מיילי סיירוס)
* רובי ריי סטיוארט (בילי ריי סיירוס)
* ליליאן "לילי" טרסקוט (אמילי אוסמנט)
* טארביס ברודי (לוקאס טיל)
* ג'קסון רוד סטיוארט (ג'ייסון ארלס)
* אוליבר אוסקר אוקן (מיטשל מוסו)

==פסקול==

אלבום זה יצא ב-23 במרץ 2009 על ידי וולט דיסני רקורדס.

== קישורים חיצוניים ==

* 

קטגוריה:סרטי 2009
קטגוריה:דיסני: סרטים
קטגוריה:סרטים מבוססי סדרות טלוויזיה
קטגוריה:מיילי סיירוס
קטגוריה:סרטי נעורים אמריקאיים
קטגוריה:סרטי קאנטרי
קטגוריה:סרטים על זמרות
עיבוד אצוות

עיבוד אצוות או עיבוד באצווה (באנגלית: Batch processing) היא שיטת עבודה במערכות מחשוב שבמסגרתה מתבצעות עבודות לא מקוונות באופן שנקבע מראש, ללא עבודה אינטראקטיבית.

אופן הפעלת מערכות האצווה נקבע באמצעות קובצי אצווה הכוללים פקודות בשפות תסריט ייעודיות. מערכות אצווה הן בדרך כלל מערכות עתירות במשאבים ומשך הרצתן ארוך. דפוס העבודה שלהן הוא דפוס המיועד למקסם את תפוקת המחשב, בניגוד למערכות עיבוד תנועות שדפוס עבודתן מחייב שמירה על זמני תגובה יציבים וטובים. בגלל השוני בדפוסי העבודה של מערכות משני הסוגים הנ"ל, מקובל לבצע את מרבית עבודות האצווה בשעות בהן קיימת פעילות מעטה של עיבוד תנועות, על מנת שעיבודי האצווה לא יפגעו ביציבות ורמת זמני התגובה בעיבודי התנועות. הזמן בו מורצים עיבודי האצווה העיקריים נקרא חלון אצווה ובדרך כלל הוא בשעות הלילה. עיבוד האצווה מתבצע בדרך כלל באמצעות עבודות (jobs).

דוגמאות לעיבודי אצווה:
* גיבויים
* עדכון חשבונות בנק – התנועות והשינויים שבוצעו במהלך יום עסקים בנקאי מעדכנים את המערכות בשיטת אצווה במהלך הלילה.

היסטורית, קדמו מערכות אצווה למערכות עיבוד תנועות. שימוש באצווה שכיח גם כיום.

== מידת האצווה ==
מידת אצווה מתייחסת למספר יחידות העבודה שיש לעבד במהלך כל אצווה. לדוגמה:
* מספר שורות מתוך קובץ מסוים אותן יש לטעון לבסיס נתונים.
* מספר הודעות שיש לשחרר או להוציא מתור.
* מספר בקשות שיש לשלוח.

==ראו גם==
* קובץ אצווה
* מערכת עיבוד תנועות

קטגוריה:ערכים שבהם תבנית בריטניקה אינה מתאימה
קטגוריה:תוכנות מערכת
קטגוריה:מערכת הפעלה
פארוק חוסני

פארוק חוסני (בערבית: فاروق حسني; נולד ב-1938) הוא פוליטיקאי מצרי, לשעבר שר התרבות של מצרים בין השנים 1987–2011, ומועמד מוביל לתפקיד המזכיר הכללי של ארגון אונסק"ו, בבחירות שנערכו ב-2009.

==ביוגרפיה==
חוסני נולד וגדל באלכסנדריה. הוא בוגר בית הספר לאמנויות של אוניברסיטת אלכסנדריה. לאחר סיום התואר, ניהל את "ארמון התרבות אל-אנפושי" במשך שש שנים. כאמן של ציור מופשט, הציג חוסני תערוכות ברחבי העולם וזכה בפרס בינלאומי לשלום ולתרבות מטעם אוניברסיטת סוקה גאקיי ביפן.

בשנות ה-80 של המאה ה-20 שימש כנספח התרבותי של מצרים בפריז וברומא, שם גם ניהל את האקדמיה לאמנויות של מצרים. בראיון שנתן בחודש ספטמבר 2009 לאתר האינטרנט בערבית "Elaph.com" הודה חוסני כי בשנת 1985, במהלך שהותו ברומא, הוא "סייע לחוטפי הספינה אקילה לאורו להימלט מאיטליה". במהלך האירוע, החוטפים רצחו את התייר היהודי-אמריקני הנכה, ליאון קלינגהופר, ודחפו אותו כשהוא בכיסא גלגלים אל תוך הים.

==שר תרבות==
ב-1987 מונה חוסני לשר התרבות של מצרים. במהלך כהונתו הוא הרחיב חללי תצוגה במוזיאונים לאומיים ויזם תוכניות תרבות שונות, כגון "ארמון האמנויות", "מרכז ג'זירה לאמנויות הבמה", "המרכז לאמנויות של אלכסנדריה", ואת "הקרן הלאומית לפיתוח התרבות". כשר התרבות, חוסני הטיל צנזורה על התקשורת ועל סרטים. בין השאר, אסר לקיים קונצרט מטאל והורה לכוחות הביטחון לעצור מטאליסטים שהגיעו לקונצרט.

בראיון בנובמבר 2006, מתח חוסני ביקורת על המנהג ללבוש חג'אב, וכינה אותו בשם "נסיגה". הוא הוסיף כי הוא מהווה "צעד לאחור לנשים המצריות", וכי "שיער יפה אצל אישה הוא כמו פרח, ולא צריך לכסותו". חוסני הותקף בחריפות על דבריו, במיוחד מצד האחים המוסלמים, ו-130 חברי הפרלמנט המצרי קראו להתפטרותו.

== עוינות כלפי ישראל ==
חוסני מרבה להתבטא נגד ישראל. בין השאר, באפריל 2001 אמר: . חוסני ניהל מדיניות נגד נירמול יחסי מצרים עם ישראל, ובמסגרתה אסר על הקרנת הסרט הישראלי "ביקור התזמורת" בפסטיבל הסרטים הבינלאומי בקהיר. במאי 2008 עורר חוסני מחלוקת נוספת כשהתנגד להכנסת ספרים ישראליים לספרייה של אלכסנדריה. הוא הכריז פומבית כי הוא מוכן לשרוף באופן אישי כל ספר ישראלי שיוכנס לספריות מצרים. דבריו עוררו האשמות אנטישמיות. מאוחר יותר התחרט חוסני על דבריו באתר האינטרנט שלו, ואמר שהצהרתו הייתה מוגזמת.

חוסני היה מועמד מוביל להיות המזכיר הכללי של אונסק"ו בבחירות של שנת 2009. בסיבוב ההצבעה הרביעי התמודד חוסני נגד אירינה בוקובה, והם קיבלו 29 קולות כל אחד. בסיבוב החמישי והאחרון הפסיד חוסני 31-27 לנציגת בולגריה שנבחרה לתפקיד. דבריו על שריפת ספרים היו אחד הגורמים שלו להפסד.

==קישורים חיצוניים==

* [https://web.archive.org/web/20111001202644/http://www.jcpa.org.il/JCPAHeb/Templates/showpage.asp?FID=622&DBID=1&LNGID=2&TMID=99&IID=23379 מדוע לא נבחר שר התרבות המצרי למנכ"ל אונסק"ו?]

==הערות שוליים==

קטגוריה:ציירים מצרים
קטגוריה:שרי התרבות של מצרים
קטגוריה:מצרים שנולדו ב-1938
לוך סטנס

"אבן משמר" בלוך סטנס, בסמוך לגשר המודרני המוביל ל[[טבעת ברודגאר החוצה את הלוך.]]
לוֹךְ סְטֵנֵס (באנגלית: Loch of Stenness) הוא לוך (אגם מים מתוקים) הממוקם באי מיינלנד באיי אורקני שבצפונה של סקוטלנד בממלכה המאוחדת.

הלוך נקרא על שם המחוז הכנסייתי בו הוא נמצא (מחוז סטנס), ומקור שמו בשם הנורדי של האזור "סטיינסוואטן" (Steinnesvatn).

הלוך הוא גוף המים המתוקים השני בגודלו באיי אורקני (אחרי לוך האראיי). הלוך מקושר למפרץ סאונד, וממוקם 3.5 ק"מ צפונית מזרחית לסטרומנס.

הלוך היווה רקע לעלילת ספרו של וולטר סקוט "שודד הים" (The Pirate), ובו ממוקמות אבני סטנס – אתר מורשת עולמית של אונסק"ו.

בחצי האי שבין לוך סטנס ללוך הראי מצויה טבעת ברודגאר – אתר נאוליתי המהווה אף הוא אתר מורשת עולמית.

==קישורים חיצוניים==

קטגוריה:אורקני
קטגוריה:סקוטלנד: אתרי מורשת עולמית
קטגוריה:סקוטלנד: לוכים
אין מעבירין על המצוות

אין מעבירין על המצוות הוא כלל הלכתי המצוטט בתלמוד בשם ריש לקיש, באשר לקדימות בעשיית מצוות. לפי כלל זה, בסיטואציה בה מתאפשר לאדם לקיים שתי מצוות, עליו לקיים את המצוה שבאה לפניו תחילה.

==מקור==
במקרא נכתב: ונכתב על כך בפירוש רש"י בשם המכילתא: .
מקור נוסף לדין זה, לדעת חלק מהפרשנים, הוא הפסוק שמצטט התלמוד: ; המילה "תפלס" משמשת כביטוי להפעלת שיקול דעת, והכתוב מזהיר כי יש להניח את שיקול הדעת במהלך קיום המצוות, ולקיים את הראשונה המזדמנת ללא כל שהות.
עם זאת, לדעת הרדב"ז כלל זה תקף מדרבנן בלבד, והפסוקים המצוטטים מהווים אסמכתא בלבד.

==מאפיינים==
תוספות מציינים כי הכלל נכון לגבי מצב בו שתי המצוות מתקיימות, וכל השאלה היא סדר קיומן, אך כאשר קיים ספק לגבי עצם קיומה של אחת המצוות - כאשר מצווה אחת באה על חשבון אחרת - כלל זה אינו משמש להעדפת אחת מהן. וכך גם פסק הרב אברהם דנציג בספרו חיי אדם.
לעומתם סבורים ראשונים אחרים, רש"י, הר"ן, והרדב"ז, כי הכלל תקף גם כאשר המצווה הנקרית ראשונה תדחה קיום מצווה אחרת, ואפילו אם המצווה האחרת חמורה יותר - בכל זאת יש לקיים את הראשונה. וכן פסקו הרדב"ז והחכם צבי.

כלל זה מתקיים בצורה קלאסית כאשר מדובר בשתי מצוות שונות. אך גם כאשר מדובר בקיום אותה מצווה בשתי הזדמנויות שונות, יש להעדיף את ההזדמנות הראשונה, וגם כאשר את אותה המצווה ניתן לקיים בשני זמנים שונים, יש להעדיף את הראשון.

דין מפורסם הנובע מכלל זה, המדגים מצב קלאסי בו מתקיימת העדפה של מצווה אחת על פני אחרת, הוא החובה לשמור את תפילין של יד, במקום נגיש יותר מתפילין של ראש. בתפילין קובעת ההלכה כי יש להניח קודם את אלה של היד, ולאחר מכן את של הראש, ואם ידו של האדם תוציא את תפילין של ראש לראשונה, הוא ייאלץ לעבור על איסור 'אין מעבירין על המצוות' כדי להניח תפילין של יד קודם, לכך יש לסדר את התפילין בצורה כזו שהתפילין של יד יהיו זמינים לפני התפילין של ראש. אולם בדיעבד יש לו להניח תחילה תפילין של יד. לעומת זאת אף שלכתחילה יש להתעטף בציצית קודם שמניח תפילין כאשר הוציא את התפילין תחילה יש לו להניח את התפילין תחילה<ref>שולחן ערוך, אורח חיים, סימן כה, סעיף א'. </ref> כיוון שמה שיש להתעטף בציצית תחילה אין זה אלא לכתחילה. 

==ראו גם==
*תדיר ושאינו תדיר

==הערות שוליים==

קטגוריה:כללים ועקרונות בהלכה
קטגוריה:כללי המצוות
אירינה בוקובה

אירינה גאורגייבנה בוקובה (בבולגרית: Ирина Георгиева Бокова; נולדה ב-12 ביולי 1952) היא דיפלומטית ופוליטיקאית בולגרית שכיהנה כמזכ"לית ארגון אונסק"ו והאישה הראשונה בתפקיד.

==ביוגרפיה==
בוקובה סיימה בשנת 1976 תואר שני ביחסים בינלאומיים בהמכון הממלכתי ליחסים בינלאומיים של מוסקבה. היא הייתה חברת המפלגה הסוציאליסטית הבולגרית ובשנים 1996–1997 כיהנה כשרת החוץ. החל מחודש יוני 2005 שירתה כשגרירת בולגריה בצרפת ובמונקו וכן כנציגת בולגריה באונסק"ו.

==כהונתה באונסק"ו==
בשנת 2009 נבחרה למזכ"ל ארגון אונסק"ו. היא נבחרה לתפקיד בסיבוב השישי, לאחר מאבק צמוד מול נציג מצרים פארוק חוסני.

בשנת 2011, קיבלה תואר דוקטור לשם כבוד מטעם אוניברסיטת חיפה.

===יחסה לישראל===
היבחרה למזכ"ל אונסק"ו נחשב לניצחון "הרע במיעוטו" לתומכי ישראל עקב טענות קשות של אנטישמיות מצד המתחרה, שר התרבות המצרי פארוק חוסני, שקרא לשרוף ספרים בעברית. אך מדיניותה של בוקובה הייתה גם היא לצנינים בנושא זה, בתחילת שנת 2014 ביטלה בוקובה את התערוכה הציונית "אנשים, חיים, אדמה" בפריז, בנושא 3,500 שנים של חיים יהודיים בארץ ישראל בעקבות לחץ ערבי כבד בטענה כי המצגת "תפגע במאמצי השלום". כמו כן בעימות ישראל מול החמאס נקטה בוקובה במדיניות פרו פלסטינית כאשר גינתה את ישראל בלבד על הפרות זכויות אדם.

בתקופת כהונתה כמזכ"לית אונסק"ו 2009–2017, העבירה המועצה 47 גינויים רשמיים כנגד ישראל ואחד כלפי סוריה בנושא מלחמת האזרחים.

==פרסים ותוארי כבוד==

==קישורים חיצוניים==

* 

* [https://web.archive.org/web/20091013215430/http://www.bokova.eu/?page_id=2 הביוגרפיה של אירינה בוקובה] ב[https://web.archive.org/web/20130331070410/http://www.bokova.eu/ דף הבית שלה]
* 
* [http://mfa.gov.il/MFAHEB/PressRoom/Spokesman/2011/Pages/Israel_and_UNESCO_signed_an_agreement_070311.aspx ישראל ואונסק"ו חתמו על הסכם להקמת משרד להפצת החינוך לזיכרון השואה בעולם], הודעת דובר משרד החוץ באתר המשרד, 7 במרץ 2011

==הערות שוליים==

קטגוריה:אונסק"ו
קטגוריה:שרי החוץ של בולגריה
קטגוריה:ארגונים בין-לאומיים: אישים
קטגוריה:מקבלות תואר דוקטור לשם כבוד מאוניברסיטת חיפה
קטגוריה:מקבלי תואר דוקטור לשם כבוד מאוניברסיטת חיפה
קטגוריה:מקבלי עיטור מסדר השמש של פרו
קטגוריה:סופיה: אישים
קטגוריה:פוליטיקאיות בולגריות
קטגוריה:שגרירות
קטגוריה:שגרירי בולגריה
קטגוריה:שגרירים באונסק"ו
קטגוריה:שגרירי בולגריה בצרפת
קטגוריה:מונקו: יחסי חוץ
קטגוריה:ילידות 1952
קטגוריה:מקבלי תואר דוקטור לשם כבוד מאוניברסיטת לאוול
קטגוריה:מקבלות תואר דוקטור לשם כבוד מאוניברסיטת לאוול